Νέο Σεμινάριο του Οικονομικού Πανεπιστημίου Αθηνών (Κ.Ε.ΔΙ.Β.Μ./Ο.Π.Α.) με τίτλο "*Θέματα Λειτουργίας Άυλων Αξιογράφων & Χρηματοοικονομικός Τομέας*". Επιστημονική Υπεύθυνη του Σεμιναρίου είναι η κα [Χριστίνα Ι. Ταρνανίδου](https://diaviou.aueb.gr/tutors/1642-%CE%A4%CE%B1%CF%81%CE%BD%CE%B1%CE%BD%CE%AF%CE%B4%CE%BF%CF%85-%CE%A7%CF%81%CE%B9%CF%83%CF%84%CE%AF%CE%BD%CE%B1-1329), Επικ.Καθηγήτρια Ο.Π.Α., Δικηγόρος ΔΝ, Μέλος PTSC CWG της ESMA (European Securities Markets Authority).

Το Σεμινάριο απευθύνεται σε ελεύθερους επαγγελματίες με νομική ή άλλη επαγγελματική κατάρτιση ή και κάθε άλλο ενδιαφερόμενο πρόσωπο που επιθυμεί να εξειδικευτεί σε θέματα του εταιρικού και χρηματοοικονομικού τομέα, όπως είναι τα άυλα αξιόγραφα (book-entry securities), μετά την ψήφιση των Νόμων, Ν. 4514/2018 (MiFIDII), Ν. 4548/2018 (Νέος Εταιρικός Νόμος), Ν. 4569/2018 (Κανονισμός CSDR) και Ν. 4706/2020 (Οδηγία SRDII), εντοπίζοντας νέες περιοχές επιχειρηματικών δράσεων και προοπτικών αλλά και υποχρεώσεων συμμόρφωσης (compliance) σε θέματα λειτουργίας της αγοράς.

Με την ολοκλήρωση του προγράμματος οι συμμετέχοντες θα μπορούν να:

* κατανοούν το περιβάλλον των σχετικών προϊόντων, υπηρεσιών και αγορών
* ανταποκρίνονται σε εργασιακές ή άλλες απαιτήσεις / δραστηριότητες σχετιζόμενες με το αντικείμενο του Σεμιναρίου
* εξυπηρετούν ίδιες ανάγκες στα παραπάνω προϊόντα ως χρήστες αυτών
* εντάσσονται/ αλληλεπιδρούν σε περιβάλλον Ευρωπαϊκής αγοράς

Οι καταρτιζόμενοι μπορούν να παρακολουθήσουν το πρόγραμμα του Σεμιναρίου με δύο διαφορετικούς τρόπους: με δια ζώσης παρακολούθηση, ή παρακολούθηση με Live Streaming, δηλαδή μέσω ηλεκτρονικής πλατφόρμας από τον χώρο της επιλογής τους. Οι καταρτιζόμενοι επιλέγουν τον τρόπο παρακολούθησης στην αίτησή τους.

Ειδικότερες πληροφορίες για το περιεχόμενο του Προγράμματος, περιλαμβάνονται στη [σελίδα](https://diaviou.aueb.gr/programs/1952-themata-leitourgias-aylon-aksiografon) του Σεμιναρίου.

Για κάθε άλλη πληροφορία οι ενδιαφερόμενοι μπορούν να επικοινωνήσουν με τα [γραφεία του Κ.Ε.ΔΙ.ΒΙ.Μ](https://diaviou.aueb.gr/contact). ή και την Επιστημονική Υπεύθυνη Καθηγήτρια (e-mail: [chtarn@aueb.gr](mailto:chtarna@aueb.gr))